Edwin Frederick O’Brien

**Edwin Frederick O'Brien** (født 1939) er en amerikansk kardinal i den katolske kirke. Han var stormester i Ridderordenen av Den Hellige Grav i Jerusalem fra 2011 til 2019. Tidligere var han blant annet hjelpebiskop i New York City, USAs militærerkebiskop, og erkebiskop av Baltimore.

## Liv og virke
### Bakgrunn
O'Brien ble født i Bronx i New York City og gikk på flere katolske skoler der. Etter endt skolegang studerte han katolsk teologi og filosofi ved *St. Joseph Archiepiscopal Seminary* i Dunwoodie (Yonkers). 

### Prest
Den 29. mai 1965 ble han presteviet av kardinal Francis Spellman. Han ble så først kapellan i *Most Holy Trinity Parish* og sivil kapellan ved United States Military Academy på West Point. Fra 1970 til 1973 var han militærprest i den amerikanske hær med 82nd US Airborne Division ved Fort Bragg i Nord-Carolina (1970-71), med *173rd US Airborne Brigade* og 1st US Cavalry Division i Vietnam (1970-71) og i Fort Gordon i Georgia (1972–73); hans siste rang var kaptein.

Etter denne tiden ble han sendt for å studere ved Pontifical North American College i Roma. Han tok doktorgrad i moralteologi i 1976 ved *[[Angelicum]]* med en avhandling om *The Origin and Development of Moral Principles in the Writings of [[Paul Ramsey (teolog)|Paul Ramsey]]*.

I 1976 ble han kapellan ved Saint Patrick's Cathedral i New York og visekansler for erkebispedømmet. I 1981 ble han utnevnt til bispedømmedirektør for sosial kommunikasjon og fra 1983 var han personlig sekretær for kardinal Terence Cooke, erkebiskop av New York. Samtidig var han pastor for de katolske leger i erkebispedømmet. 

O'Brien var rektor ved *Saint Joseph Archiepiscopal Seminary* ved Dunwoodie i Yonkers (1985-89; 1994-97) og rektor ved *Pontifical North American College* i Roma (1990-94).

### Hjelpebiskop i New York
Den 6. februar 1996 utnevnte pave Johannes Paul II ham til titulærbiskop av *Thizica* og hjelpebiskop i New York. Han ble ordinert til biskop den 25. mars 1996 av erkebiskopen av New York, kardinal John Joseph O'Connor; medkonsekratorer var Patrick Sheridan, hjelpebiskop i New York, og John Gavin Nolan, amerikansk militærhjelpebiskop.

Mens han virket der, presteviet han (med tillatelse fra Vatikanet) Eugene Hamilton, en 24 år gammel seminarist som var langt fremtreden kreftsyk. O'Connor hadde innhentet tillatelse fra Vatikanet for Hamiltons tidlige ordinasjon, noe O'Brien gav ham tre timer før Hamilton døde.

### Koadjutorerkebiskop i USA, så militærerkebiskop
Bare ett år senere, den 7. april 1997, ble han utnevnt til koadjutor militærerkebiskop i USA og opphøyet til titulærerkebiskop *pro hac vice* av *Thizica*. Den 12. august samme år ble han endelig militærerkebiskop i Amerikas forente stater.

### Erkebiskop av Baltimore
Pave Benedikt XVI utnevnte O'Brien til erkebiskop av erkebispedømmet Baltimore den 12. juli 2007. Erkebiskop Pietro Sambi, den apostoliske nuntius til USA, innsatte ham i embedet den 1. oktober samme år. Den 29. juni 2008 (Peter og Paul) mottok han palliet i Roma. Han ble etterfulgt som erkebiskop i Baltimore av kardinal Frederick O'Brien, den  20. mars 2012.

### Stormester i Ridderordenen av Den Hellige Grav i Jerusalem
Den 29. august 2011 utnevnte pave Benedikt XVI ham til pro-stormester for Ridderordenen av Den Hellige Grav i Jerusalem. O'Brien fikk den fulle tittelen *stormester* den 15. mars 2012.

### Kardinal
I konsistoriet den 18. februar 2012 kreerte Benedikt XVI ham som kardinaldiakon med titteldiakoniet *[[San Sebastiano al Palatino]]*. Etter at paven trakk seg tilbake, deltok kardinal O'Brien i 2013-konklavet som valgte pave Frans.

Den 8. desember 2019 ble Fernando Filoni utnevnt til stormester for Ridderordenen av Den Hellige Grav i Jerusalem av pave Frans. Han etterfulgte dermed Edwin Frederick O'Brien, hvis aldersrelaterte pensjoneringsforespørsel ble innvilget av pave Frans. Den 4. mars 2022 ble O'Brien utnevnt til kardinalprest av pave Frans.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Kardinal John Joseph O'Connor  (1920–2005) *1958
* Kardinal *Edwin Frederick O'Brien* (1939–) *1996

## Referanser